**РЕШЕНИЕ № ПВ – 80 -ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БДУВ ИБР Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **“Монтиране на временно преместваемо съоръжение- автомивка и изграждане на тръбен кладенец за стопански цели”,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение: в ПИ № 00702.23.418, гр. Асеновград**

Възложител: ET “Сунай Расимов”, гр. Асеновград, ул. „Хаджи Димитър Стоилов“ № 4

Характеристика на инвестиционното предложение:

При реализацията на инвестионното намерение ще се монтира временно преместваемо /модулно / съоръжение – автомивка за вътрешно и външно измиване на леки автомобили на самообслужване с две клетки, като ще се изгради тръбен кладенец за дейностите на обекта. Предвижда се да се извършва измиване на до 10-20 бр. автомобили дневно.

Инвестиционното предложение /ИП/ попада в обхвата на т. 2, буква “г“ от Приложение № 2 на Закона за опазване на околната среда /ДВ.бр.91 /2002 год./ и чл.2, ал.1, т. 1 от Наредбата за ОС.

Водоснабдяването за питейни нужди ще се извършва чрез доставка на бутилирана вода.

Генерираните от дейността на автомивката отпадъчни води, ще преминават през локално пречиствателно съоръжение – каломаслоуловител и ще се отвеждат в преминаващия до обекта канал, собственост на Община Асеновград.

Площадката на ИП не попада в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0000134 „Река Чая”, включена в списъка на защитените зони за опазване на природните местообитания и дивата флора и фауна, приета с Решение на Министъра на околната среда и водите № 122/02.03.2007г. (ДВ бр. 21/2007г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху предмета на опазване в защитената зона.

 **мотиви:**

 **I. Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

За технологичното водоснабдяване на обекта „временно преместваемо съоръжение – автомивка”, ще се използва новоизграден тръбен кладенец от PVC тръби с диаметър ø 140 мм. и дълбочина до 35 м. , със следните координати:

 Координатна система 1970г.

Х 4530293.163 ; У 8627056.645;

Географски координати

В 42001’42.466” ; L 24052’32.444“

Теренна кота балтийска височинна система 212.99м.

Така реализираният тръбен кладенец ще има максимален дебит от 0,5 l/s.

Строително-монтажнитените работи, по реализацията на обекта се свеждат до:

-сондажни работи с дълбочина на сондиране до 35 м – по създаването на тръбният кладенец

-монтажни работи по поставянето на временно преместваемо /модулно/ съоръжение – автомивка - за вътрешно и външно измиване на леки автомобили на самообслужване, с две клетки с размер 600/980 см и височина от 400 см.

Предвиденият тръбен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води от БДУВ ИБР Пловдив.

* В хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Не се налага промяна на съществуващата или изграждане на нова пътна инфраструктура.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Дейностите по време на изпълнението автомивката и тръбния кладенец ще се осъществяват само в ПИ № 00702.23.418, гр. Асеновград и няма да засегнат съседните имоти.

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Характерът и капацитетът на инвестиционното предложение не предполагат значително изменение в ключови характеристики на околната среда.
* С писмо изх. № КД-04-193/18.06.2014г. БДУВ ИБР Пловдив е дала заключение за допустимост на инвестиционното предложение от гледна точка на ПУРБ на ИБР и постигане целите на околната среда. Степента на въздействие от реализацията на инвестиционното предложение върху водите и водните екосистеми е преценена, като незначителна.

 **IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* Във връзка с поискано становищеопределящо степента на значимост на въздействието и риска за човешкото здраве, с писмо изх. № 3763/02.07.2014г., РЗИ- Пловдив е потвърдила липсата на здравен риск при реализацията на инвестиционното предложение.

 **V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кмета на община Асеновград, както и засегнатото население чрез обява на информационно табло, във вестник и интернет сайта на общината. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ 23.07.2014г.**

*Директор на РИОСВ - Пловдив*